6ix9ine

Դանիել Էռնանդես ( ), հայտնի է 6ix9ine կեղծանունով (Սիքսնայն, առանց ձևավորման` SixNine), ինչպես նաև Tekashi69՝ ամերիկացի ռեփեր։

Կենսագրություն 
Ծնվել է Նյու Յորքի Բրուքլինի շրջանի Բուշուիկի վարչական շրջանում։ Մեքսիկուհու և պուերտոռիկացու որդի է։ Էռնանդեսին հեռացրել են դպրոցից, երբ նա սովորում էր ութերորդ դասարանում։ 2009 թվականին մահացել է նրա հայրը։ Որպեսզի ֆինանսապես աջակցի մորը, Էռնանդեսը զբաղվել է մարիխուանայի  վաճառքով։

Կարիերա 
Էռնանդեսը հանրության ուշադրության կենտրոնում է հայտնվել 2017 թվականին, երբ Ինստագրամ սոցիալական կայքի իր էջում հրապարակել է մի գրառում, որը Reddit և Թվիթեր սոցիալական ցանցերում վիրուս ային է դարձել։ Էռնանդեսի տարօրինակ արտաքինը (ծիածանագույն մազերը և ամբողջ մարմնով  69 թվանշանով դաջվածքները) նրան վեր են ածել համացանցային մեմի։

Նոյեմբերի 10-ին աշխարհում հայտնի դարձավ նրա «Gummo» առաջնելույթը, որը Billboard Hot 100 հիթ-շքերթում զբաղեցրել է 12-րդ տեղը։ 2018 թվականի մարտի 5-ին երգը Ձայնագրող ընկերությունների ամերիկյան ասոցիացիայի կողմից պլատինե հավաստագիր է ստացել։ Կատարողի հաջորդ երգը կոչվել է «Kooda» և 2017 թվականի դեկտեմբերի 23-ին Billboard Hot 100-ում զբաղեցրել է 61 տեղը ։ 2018 թվականի հունվարի 14-ին Էռնանդեսը թողարկել է իր երրորդ երգը՝ «Keke», որը ձայնագրվել է ռեփերներ Ֆեթի Ուափի և Արտիստ Ջ․ Դուբոուզի մասնակցությամբ։

Շուտով Էռնանդեսը ազդարարեց իր դեբյուտային «Day69» միկստեյպը, որը թողարկվել է 2018 թվականի փետրվարի 23-ին և տեղ զբաղեցրել Billboard 200 հիթ-շքերթի չորրորդ հորիզոնականում։

Խնդիրներ օրենքի հետ 
2015 թվականի հոկտեմբերին Էռնանդեսը մեղադրվել է անչափահասին անբարոյականացնելու մեջ։ Նրան մեղադրանք է առաջադրվել 2015 թվականի փետրվարի 21-ի գիշերը տեղի ունեցած միջադեպի կապակցությամբ՝ սեռական հարաբերություն տասներեքամյա անչափահասի հետ, իսկ հետո տարածել դեպքի տեսանյութը։ Հանցագործության կատարման մեղադրանքում օգտագործվել է երեք տեսահոլովակ։

Հարցազրույցներից մեկում Էռնանդեսը հայտարարել է, որ աղջկա հետ սեռական հարաբերություն չի ունեցել՝ երբ իմացել է նրա տարիքը։ Նա ասել է, որ դեպքի ժամանակ տասնյոթ տարեկան է եղել, սակայն նրա ծննդյան տարեթիվն այլ բան է ասում։

Մեղքն ընդունելու պայմանավորվածության համաձայն՝ Էռնանդեսը պարտավորվել է ստանալ միջնակարգ դպրոցն ավարտելու վկայական, սոցիալական կայքերում զերծ մնալ սեքսուալ և բաց բնույթ կրող կանանց պատկերներ հրապարակելուց, երկու տարի չխախտել օրենքը և այլն։ Եթե Էռնանդեսը կատարի համաձայնագրի պահանջները, ապա կստանա երեք տարի պայմանական ազատազրկում և սեռական բռնություն իրականացնող հանցագործների բազայում չի հաշվառվի, եթե ոչ, ապա նրան սպասվում է երեք տարվա ազատազրկում։ 2018 թվականի հունվարին դատական լսումներից մեկի ժամանակ Էռնանդեսը հայտնել է, որ չի հանձնել միջնակարգ կրթության վկայական ստանալու թեստը, դատավճռի հրապարակումը հետաձգել են մինչև 2018 թվականի ապրիլի 10-ը ։ Լինելով անչափահաս՝ Էռնանդեսն արդեն ազատազրկվել էր ծեծի և հերոինի իրացման համար։

Կոնֆլիկտ
Ռեփեր Մայքլ Բայտը, որն առավել հայտնի է Trippie Redd անունով, մի տեսագրության մեջ դատապարտել է Էռնանդեսին հետևյալ բառերով․ «Ես  պեդոֆիլներին չեմ աջակցում», չնայած մինչ այդ Էռնանդեսի հետ երգ էր ձայնագրել ։ Կատարողների միջև վեճը երկար է շարունակվել։

2018 թվականի հոկտեմբերի 27-ին Մանհեթենի դատարանը Էռնանդեսին դատապարտել է չորս տարվա պայմանական ազատազրկման՝ անչափահասներին սեքսուալ գործունեության մեջ ներգրավելու մեղադրանքով։ Որպես պատիժ Էռնանդեսը պետք է կատարի 1000 ժամ հասարակական աշխատանք, դադարեցնի հրապարակայնորեն իրեն ներկայացնել որպես բանդիտական շարժման կողմնակից, սոցիալական կայքերում չհրապարակի կանանց և անչափահասների բաց պատկերներ։ Դատարանում Էռնանդեսը հայտնել է, որ վերջին մի քանի ամիսներին բարեգործությամբ է զբաղվել, այդ թվում՝ Չիկագոյի անտուն մարդկանց համար սնունդ է գնել և այցելել է հիվանդանոցում քաղցկեղով հիվանդ երեխայի։ «Եթե ես այդքան վատը լինեի, 6-ամյա երեխան կցանկանա՞ր տեսնել ինձ», — հարց է հնչեցրել ռեփերը։ Ի վերջո ռեփերի փաստաբանները լավ են աշխատել և կարողացել են նրան ազատել բանտից։

Սկավառակագրություն

Ալբոմներ 
 2018 — «DUMMY BOY»
 2020 — «Tattle Tales»

Միկստեյպ

Սինգլներ

Այլ երգեր

Ծանոթագրություններ 

21-րդ դարի ամերիկացի ռեփերներ